कहा- 18 महीने बेटे अजान की कस्टडी के लिए लड़ी, दिमागी हालत बिगड़ गई थी
पाकिस्तानी एक्ट्रेस जेबा बख्तियार और सिंगर अदनान सामी को अलग हुए 27 साल बीत चुके हैं। दोनों ने 1993 में शादी की, जिससे उन्हें एक बेटा अजान हुआ, लेकिन 3 साल बाद 1996 में दोनों ने तलाक ले लिया। सालों बाद अब जेबा बख्तियार नेadnan sami's ex wife and pakistani actress zeba recall her custody battle for son azan
पाकिस्तानी एक्ट्रेस जेबा बख्तियार और सिंगर अदनान सामी को अलग हुए 27 साल बीत चुके हैं। दोनों ने 1993 में शादी की, जिससे उन्हें एक बेटा अजान हुआ, लेकिन 3 साल बाद 1996 में दोनों ने तलाक ले लिया। सालों बाद अब जेबा बख्तियार ने अपने पूर्व पति अदनान सामी और उनसे तलाक लेने के बीच के संघर्ष पर बात की है। उनके लिए तलाक के बाद बेटे अजान की कस्टडी लेने की लड़ाई मुश्किल रही। इस दौरान उन्हें मेंटल ट्रॉमा से गुजरना पड़ा था, जो उनकी जिंदगी का सबसे मुश्किल समय था। लगातार कोर्ट के चक्कर काटते हुए उनकी दिमागी हालत बिगड़ गई थी।
पाकिस्तानी होस्ट आमना हैदर इसानी से बातचीत के दौरान जेबा ने बताया, 'मेरे पास कुछ फिल्में थीं उसी दौरान मैंने अदनान से शादी कर ली। इससे पहले मेरी एक शादी एक साल में ही टूट चुकी थी। मैंने अपनी फिल्मों की शूटिंग की और शादी से पहले मैंने फिल्मों से दूरी बना ली। मैं वैसे भी एक्टिंग में बहुत ज्यादा इंटरेस्टेड नहीं थी। वो तो बस परिवार की जिम्मेदारी के लिए मैंने एक्टिंग की थी। मैं प्रोड्यूसर या राइटर बनना चाहती थी।'
'जब मेरी अदनान से शादी हुई और मैंने बेटे अजान को जन्म दिया, तो मैंने खुद को पूरी तरह शादी और बच्चे में लगा दिया। जब मेरी शादी टूटी तो मैंने फिर काम ढूंढना शुरू किया।'
18 महीनों तक चली थी कस्टडी की लड़ाई
आगे जेबा ने बेटे की कस्टडी की लड़ाई के दौरान मजबूत बने रहने पर कहा, 'मेरा दिमाग पूरी तरह से खराब हो चुका था। मैं फंक्शन कर रही थी, लेकिन मैं मेंटली कहीं और रहती थी। बार-बार कोर्ट के चक्कर काटना बहुत मुश्किल था, लेकिन आजमाइश किसकी जिंदगी में नहीं होती। ये लड़ाई 18 महीनों तक चली और मैं ट्रॉमा में रही। जब मुझे कस्टडी मिल गई तो कुछ लोगों ने मुझसे कहा कि तुम्हें अब काम करना चाहिए। कुछ 6-8 महीनों के बाद जब अजान मेरे पास आया, तो मैंने उसे स्कूल भेजना शुरू किया और काम पर लग गई।'
जेबा बख्तियार ने इंटरव्यू के दौरान ये भी बताया कि लोग आज भी कहते हैं कि पाकिस्तान में जन्म लेने के बावजूद अदनान सिर्फ इसलिए भारत में बस गए क्योंकि उन्हें यहां ज्यादा पैसे मिल रहे हैं। हालांकि जेबा ऐसे तर्कों पर करारा जवाब देती हैं। उनका कहना है कि अदनान और वो एक स्ट्रॉन्ग फाइनेंशियल बैकग्राउंड से आते हैं, जिनके पास पैसों की कमी नहीं थी। ऐसे में अदनान का भारत में बसने का फैसला पैसों के लिए नहीं लिया गया है। बता दें कि अदनान सामी को 2016 में भारतीय नागरिकता मिली है।
अदनान सामी और जेबा बख्तियार ने 1993 में शादी की थी। दोनों का एक बेटा अजान है। अदनान से पहले जेबा की दो शादियां टूट चुकी थीं। उन्होंने पहली शादी सलमान जिलानी से की थी और दूसरी शादी जावेद जाफरी से। अदनान उनके तीसरे पति थे। वहीं अदनान सामी ने जेबा से तलाक लेने के बाद सबा गुलदार से शादी की थी, लेकिन ये शादी सफल नहीं रही। आगे उन्होंने 2010 में रोया सामी खान से शादी की है। अदनान सामी और जेबा बख्तियार के बेटे अजान पाकिस्तान के मशहूर एक्टर हैं।
फिल्म हिना से मिली थी जेबा को भारत में पहचान
पाकिस्तानी टीवी शो अनारकली (1988) से एक्टिंग डेब्यू करने के बाद हिना को बीबीसी का एक शो मिला था। उसी दौरान उन्हें रणधीर कपूर के निर्देशन में बन रही बॉलीवुड फिल्म हिना का ऑफर मिला। हिना से बॉलीवुड डेब्यू कर जेबा भारत में मशहूर हो गईं। उनकी फिल्म के गानें मैं हूं खुशरंग हिना और देर ना हो जाए आज भी पसंद किए जाते हैं। आगे उन्हें मोहब्बत की आरजू, स्टंटमैन, जय विक्रांता जैसी कई फिल्में मिलीं, लेकिन उन्होंने शादी के बाद फिल्मों से ब्रेक ले लिया।
